**Te-aşteaptă azi...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-aşteaptă azi Cel răstignit, să te întorci Acasă,

Căci multă vreme ai trăit departe de-a ta casă...

Departe de Harul Divin, de Sfinţii-n Sărbătoare...

Te-aşteaptă tot cerul senin să-ţi cânte o cântare,

De Biruinţa lui Isus, a Mielului pe cruce

Care-a purtat păcatul tău, Salvare a-ţi aduce...

Te-aşteaptă ca să vii la El, în Slavă să te-mbrace

În deget să-ţi pună Inel... În suflet să-ţi dea Pace!

De ce amâni tu, zi de zi şi nu asculţi Chemarea?

Isus, prin lacrimi mii şi mii, în rugă-şi dă suflarea,

Viaţa-n chin i se sfârşeşte... Şi ceru-ntreg ascultă,

Cum El la Tatăl mijloceşte cu inima-I plăpândă:

"O! Tată! Iartă-l! Căci nu ştie ce face-n a lui viaţă...

Dar vreau cu Mine-n veşnicie acea Dimineaţă

Şi-acesta care m-a bătut, făcându-mi trupul-sânge,

Să-i ierţi acum a lui trecut! Căci pentru el, o cruce,

Eu am purtat nevinovat! Şi-n Dealul Căpăţânii

Am stat pe cruce atârnat pentru păcatul lumii...

Şi vreau ca-n cerul cel înalt, în Slăvile Divine,

O! Tată! Îmbrăcat în alb, să fie el cu Mine!

În Mâna-mpunsă de piroane şi sfâşiată-n cui,

Am scris atunci, Iubite Doamne, plângând, numele lui...

Iar spinii, frunte-a sângerat... Şi-am plâns, cerut iertare

Pentru acel ce-i vinovat! S-asculte-a Mea Chemare!"

Isus pe cruce a murit în chinurile grele,

La Golgota a suferit... Sufletul să ţi-l spele,

Să fii iertat! Din văi pustii, întoarce-te Acasă...

Căci ţi-a deschis spre veşnicii o Cale glorioasă!